Līdzīga Latvijas vēstures izpratne – kopīgai nākotnei

Konference „Otrā pasaules kara beigas un Latvijas nacionālā pretošanās kustība”

Lai veicinātu saskaņu sabiedrībā un veidotu vienotāku Latvijas vēstures izpratni gan mūsu valstī, gan ārpus tās robežām, Saeimas deputāti – Ināra Mūrniece, Cilvēktiesību un sabiedrisko lietu komisijas vadītāja (Nacionālā apvienība) un Ojārs Kalniņš, Ārlietu komisijas vadītājs (Vienotība”) kopīgi ar Latvijas Okupācijas muzeju aicina uz tikšanos ar vēsturniekiem konferenču ciklā „Līdzīga Latvijas vēstures izpratne – kopīgai nākotnei”. 
Konference „Otrā pasaules kara beigas un Latvijas nacionālā pretošanās kustība” notiks 2012. gada 7. maijā plkst. 15.00 LR Saeimā, Saeimas Sarkanajā zālē. Būsiet laipni gaidīti!  

Konferences mērķis – vēstīt par Latvijas vēsturisko situāciju pēc Otrā pasaules kara beigām – okupāciju, neatkarības zaudēšanu, Latvijas pilsoņu vēlmi atjaunot savu valsti, gan bruņoti, gan nevardarbīgi cīnoties pret nacistisko un komunistisko režīmu.

1945. gada 8.maijā Latvijā beidzās Otrā pasaules kara darbība. Atšķirībā no citām Eiropas valstīm Latvijas Republika neatguva neatkarību. No 1944. gada jūlija līdz 1945. gada maijam tās teritorijā pakāpeniski nacistisko okupāciju nomainīja komunistiskā okupācija. 

No 1943. gada Latvijas Centrālā Padome un citas nacionālās pretošanās organizācijas gan nevardarbīgi, gan bruņoti pretojās nacistiskās Vācijas Latvijā izveidotajam okupācijas režīmam. 1944. gada vasarā PSRS okupētajā Latvijas daļā cīņu pret komunistisko okupācijas režīmu uzsāka nacionālie partizāni. 

1945. gada maijā visa Latvijas teritorija nonāca PSRS militārajā varā. Komunistiskais režīms uzsāka plašas represijas pret Latvijas Republikas pilsoņiem.1944. -1945. gadā tika represēti vairāk nekā 78 000 Latvijas iedzīvotāji. PSRS īstenotā politika Latvijā un noziegumi pret cilvēci pirmajos pēckara gados stiprināja iedzīvotāju apņēmību pretoties okupācijas varai. No 1944. Līdz 1956. gadam ap 11 000 partizāni aktīvi cīnījās pret padomju režīmu. Nacionālās pretošanās kustības dalībnieku cīņa pasaulei pierādīja, ka Latvijas Republikas pilsoņi nesamierinājās ne ar nacistisko, ne komunistisko okupāciju.
Darba kārtība:

1. Ināra Mūrniece, Saeimas Cilvēktiesību un sabiedrisko lietu komisijas vadītāja. Ievadvārdi – 3 min.
2. Ojārs Kalniņš, Saeimas Ārlietu komisijas vadītājs. Ievadvārdi – 3 min. 
3. Ojārs Stefans, Latvijas Nacionālo partizānu apvienības valdes priekšsēdētājs. Ievadvārdi - 5 min.
4. Ritvars Jansons, Dr.hist., Latvijas Okupācijas muzeja Ekspozīcijas kurators. „Otrā pasaules kara beigas Latvijā”(1944.g.jūlijs-1945.g. augusts) - 10 min.
5. Dzintars Ērglis, Dr.hist., LU Latvijas Vēstures institūta pētnieks, 
„Latvijas Centrālās Padomes pretdarbība nacistiskajam un komunistiskajam okupācijas režīmam (1943.-1945.) - 10 min.
6. Zigmārs Turčinskis, Mg.hist.,  LU Latvijas Vēstures institūta pētnieks 

„Latvijas nacionālo partizānu cīņas 1944. - 1956.” - 10 min.
7. Jautājumi un atbildes. 20 – 25 min. 
